CELEX: 62009CA0336
Language: fi
Date: 2012-06-26 00:00:00
Title: Asia C-336/09 P: Unionin tuomioistuimen tuomio (suuri jaosto) 26.6.2012 — Puola v. komissio (Muutoksenhaku — Yhteinen markkinajärjestely — Uusien jäsenvaltioiden liittymisen vuoksi toteutettavat siirtymätoimenpiteet — Sokerialalla toteutettavia toimenpiteitä koskeva asetus (EY) N:o 60/2004 — Kumoamiskanne — Määräaika — Alkamisajankohta — Myöhästyminen — Tutkimatta jättäminen — Kanneperusteet — Oikeusyhteisöä koskevien periaatteiden ja tehokkaan oikeussuojan periaatteen loukkaaminen)

25.8.2012   
            
            
               FI
            
            
               Euroopan unionin virallinen lehti
            
            
               C 258/2
            
         Unionin tuomioistuimen tuomio (suuri jaosto) 26.6.2012 — Puola v. komissio
   (Asia C-336/09 P) (1)
   
   (Muutoksenhaku - Yhteinen markkinajärjestely - Uusien jäsenvaltioiden liittymisen vuoksi toteutettavat siirtymätoimenpiteet - Sokerialalla toteutettavia toimenpiteitä koskeva asetus (EY) N:o 60/2004 - Kumoamiskanne - Määräaika - Alkamisajankohta - Myöhästyminen - Tutkimatta jättäminen - Kanneperusteet - Oikeusyhteisöä koskevien periaatteiden ja tehokkaan oikeussuojan periaatteen loukkaaminen)
   2012/C 258/03
   Oikeudenkäyntikieli: puola
   
      Asianosaiset
   
   
      Valittaja: Puolan tasavalta (asiamiehet: aluksi M. Dowgielewicz, sitten M. Szpunar)
   
      Muu osapuoli: Euroopan komissio (asiamiehet: H. Tserepa-Lacombe, A. Stobiecka-Kuik, A. Szmytkowska ja T. van Rijn)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (laajennettu ensimmäinen jaosto) asiassa T-258/04, Puola vastaan komissio, 10.6.2009 antamasta määräyksestä, jolla ensimmäisen oikeusasteen tuomioistuin jätti tutkimatta kanteen, jossa vaadittiin sokerialalla sovellettavista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian unioniin liittymisen vuoksi 14.1.2004 annetun komission asetuksen (EY) N:o 60/2004 (EUVL L 9, s. 8) osittaista kumoamista — Ajankohta, josta kumoamiskanteen nostamisen määräaika alkaa kulua — EY 230 artiklan neljännen kohdan ja Euroopan talousyhteisössä käytettäviä kieliä koskevista järjestelyistä annetun asetuksen N:o 1 (EYVL 17, s. 385) virheellinen tulkinta — Tehokkaan oikeussuojan periaatteen sekä yhteisvastuuperiaatteen ja vilpittömän mielen periaatteen loukkaaminen — Menettelyvirheet, jotka liittyvät siihen, että ensimmäisen oikeusasteen tuomioistuin kieltäytyi hyväksymästä kanneperusteita, jotka koskevat näiden periaatteiden loukkaamista
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen 10.6.2009 asiassa T-258/04 antama määräys kumotaan.
            
         
               2)
            
            
               Asia palautetaan unionin yleiseen tuomioistuimeen sokerialalla sovellettavista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian unioniin liittymisen vuoksi 14.1.2004 annetun komission asetuksen (EY) N:o 60/2004 5 artiklan, 6 artiklan 1–3 kohdan, 7 artiklan 1 kohdan sekä 8 artiklan 2 kohdan a alakohdan kumoamista koskevien Puolan tasavallan vaatimusten ratkaisemista varten.
            
         
               3)
            
            
               Oikeudenkäyntikuluista määrätään myöhemmin.
            
         
      (1)  EUVL C 282, 21.11.2009.